મુંબઈમાં જમીન મળવી મુશ્કેલ છે એટલે ડેવલપરો પાસે ઑપ્શન ઘણા ઓછા છે. નવા ડેવલપમેન્ટ પ્રોજેક્ટોને વિવિધ પરવાનગી મળતાં ઘણો સમય લાગે છે. વળી એને લીધે પ્રોજેક્ટનો ખર્ચ વધી જાય છે. ડેવલપરોને પણ નાણાભીડ સતાવે છે એટલે મુંબઈ મેટ્રોપૉલિટન રીજનમાં કામ કરતા બિલ્ડરો અને ડેવલપરો હવે ફ્લૅટ લેવા ઇચ્છતા કસ્ટમરોને આકર્ષવા માટે વિવિધ સ્કીમો લઈને આવે છે. આમ કરવામાં તેમને તથા ફ્લૅટ ખરીદનારા લોકોને પણ ફાયદો થાય છે. હાલમાં આ પ્રકારની કેવી સ્કીમો છે એના પર નજર કરીએ.